Jong man sterf in motorfietsbotsing in Pretoria | Maroela Media
'n 23-jarige man is Vrydag in 'n motorfietsbotsing in Centurion dood.
Russel Meiring, woordvoerder van ER24, het gesê die ongeluk het op 'n gedeelte van Solomon Mahlangu (Hans Strijdom)-rylaan plaasgevind.
"Die motorfiets het teen die agterkant van 'n bakkie gebots. Met die paramedici se aankoms op die toneel is die bakkie en die motorfiets se wrak in die middel van die pad aangetref. Die motorfietsryer het 'n paar meter van sy motorfiets af gelê," het Meiring gesê.
"Ongelukkig was alle pogings onsuksesvol en is hy op die toneel dood verklaar."
Die bestuurder van die bakkie is deur die paramedici ondersoek en is ongedeerd.
Die presiese oorsaak van die ongeluk is nog nie bekend nie en word deur plaaslike owerhede ondersoek.
Ek was daar het alles gesien…..die man het met n reuse spoed reg van agter af in die voertuig vas gejag…die voertuig het stil gestaan met sy flicker aan en wou draai…..dit was n vreeslike slag en hy deur die lug geslinger….mense dit is nie mooi om te sien nie!!!
Jammer aan al die betrokkenes… Maar dis nie altyd die taxi, lorrie ,kar of moterfiets se skuld nie,,,, Almal wat roekeloos bestuur kry een of ander tyd pakslae…. Almal moet hul HOUDING eers verander tov, verkeersreels, voor dit beter sal gaan.
Fooitog, Ek ry self motorfiets en as jy vir n split sekonde nie konsentreer nie kan dit fataal wees. dis so onnodig en hartseer
Die seun het sy pa 2 maande terug begrawe en nou hy….sy ma en sussie is stukkend. Hy was so goeie mens gewees. Sterkte aan die familie
Dit is hartseer maar die outjies vleg deur verkeer sonder flikkerligte en teen tempo hewig. Jy dink nog om van bane te verwissel dan jaag hulle met 'n vreeslike lawaai hier reg teen jou verby dat jy so groot skrik jy rol sommer jou kar net daar.